GLOBAL คาดเรียกร้องค่าเสียหายจากประกันได้ทั้งหมด จากกรณีพายุในมหาสารคาม
GLOBAL พร้อมชดเชยค่าเสียหายจากกรณีโครงหลังคาจอดรถพังของบริษัทพังลงมาสร้างความเสียให้รถยนต์ที่จอดอยู่ในบริเวณใกล้เคียงจากเหตุการณ์พายุใน จ.มหาสารคามเมื่อวานนี้ (12 พ.ค.) เบื้องต้นคาดจะเรียกร้องค่าเสียหายจากประกันภัยได้ทั้งหมด
13 พ.ค. 2558

บริษัท สยามโกลบอลเฮ้าส์ จำกัด (มหาชน) หรือ GLOBAL ระบุว่า จากเหตุการณ์พายุฤดูร้อนพัดทำความเสียหายในพื้นที่จ.มหาสารคาม เมื่อช่วงเวลาประมาณ 14.30 น.ของเมื่อวานนี้ (12 พ.ค.) โดยพายุดังกล่าวได้ทำความเสียหายให้กับหลายพื้นที่ในจังหวัด
รวมถึงทำให้โครงหลังคาที่จอดรถของร้านโกลบอลเฮ้าส์ สาขามหาสารคามพังลงมาทำความเสียหายให้กับรถยนต์ที่จอดอยู่ในบริเวณดังกล่าว โดยบริษัทขอแสดงความเสียใจต่อเหตุการณ์ที่เกิดขึ้น ซึ่งบริษัทจะดำเนินการดูแลและชดเชยค่าเสียหายแก่ผู้ที่ได้รับความเสียหายให้ดีที่สุด โดยในเบื้องต้นบริษัทคาดว่าจะสามารถเรียกร้องค่าเสียหายจากทางประกันภัยที่ทำไว้ได้ทั้งหมด